Vita:Ricky Nelson

message: Fix szélességű szöveg2008. július 23., 15:47 (CEST):Copypaste-nek tűnik.--Lexi vita 2008. július 22., 18:24 (CEST)
replies: text: Annak, de valamicskét átfogalmazta, ilyenkor mi van? :) – Pakos üzenet 2008. július 22., 19:10 (CEST)

text: Természetesen megmenthető az anyag, csak olyan formára kellene hozni, amely a magyar Wikinek megfelel (pl. fejrész kialakítása, tagolás). Végülis ha feltennénk "szerzői jog megsértésére", akkor is valakinek át kellene írnia. Ez humánusabb eljárás lenne, mint a "besablonozás", amit inkább a CTRL C + CTRL V bajnokainak tartanék fenn, mert ne mondja nekem senki, hogy a copypaste "bocsánatos bűn".--Lexi vita 2008. július 23., 14:53 (CEST)

text: Kivágtam egy mondatot, amely iskolapéldája annak, mit NE írjunk a Wikibe:
"Ricky Nelson sok pályatársától, az ún. "második generációs" rock and roll sztároktól eltérően nem az alkohol, a kábítószer, vagy másfajta önpusztítás áldozata lett."

text: Ez a mondat azért nem való lexikonba, mert nemleges állítások halmaza. Kérdezzünk rá, iskolás módon: Minek nem lett áldozata Ricky Nelson?  Mert azt, hogy minek lett az áldozata, úgyis megtudjuk a következő, általáam a cikkben hagyott mondatból. Vagyis ez amondat csak csigázni akarja az érdeklődést - ne egy lexikonban tegye ezt valaki, arra való a blogja. – Lexi vita 2008. július 23., 15:01 (CEST)
Na, figyelem, emberek! Először is: Nyilvánvalóan sok helyről másoltam, ill. a pontos adatok beszerzése végett internetről, saját rockzenei témájú könyveimből, cikkekből, stb. szereztem be az írásom anyagát. Hogy ez mennyire "bűn" vagy "bocsánatos" bűn, nem tudom. A nagyokosokkal ellentétben én nem tudom az ujjamból kiszopni Ricky Nelson sztoriját, hülyeséget pedig nem akarok írni, s mivel személyesen (koromból és földrajzi helyzetemből kifolyólag) nem kísérhettem figyelemmel a rock kezdeteit, kénytelen voltam 
"copyzni" a fontosabb dolgokat. Gondolom, a vitatkozó Lexi és Pakos sem úgy született, hogy mindent tudott. Nekem csak hiányként tűnt fel, hogy a "wikin" semmi nem volt olvasható Ricky-ről. Csak ezért fogtam neki, puszta jószándékból, abszolút kezdő "szerkesztőként" gondolván, megosztom azt a keveset, amit tudok, s amit összegyűjtöttem. Mivel még járatlan vagyok a wikipédiás dolgokban, elsősorban segítséget vártam volna tőletek, nem ilyen fölényes hozzáállást. 
Másodszor: Az a bizonyos mondat nem az érdeklődés csigázása miatt került a szövegbe, hanem mert fontos! Fontos kihangsúlyozni, hogy Ricky Nelson nem drogtúladagolásban, részegen a saját háyadékában megfulladva, depressziósan stb. fejezte be pályafutását, mint sok más korabeli -és későbbi- "sztár". Vagyis: egy rocksztárral történhet másfajta tragédia is. Lehet, hogy csak át kellene fogalmazni azt a bizonyos mondatot, hogy megfeleljen a "wikis" elvárásoknak. Ja, igaz, kitörölni könnyebb...
Ennyit akartam csak közölni, reagálni megjegyzéseitekre. Remélem senkit nem bántottam meg, csak azt akartam, tudjátok, hogy mi a pálya.Az igazi segítséget mindig szívesen veszem. Üdv;  Suker.Suker vita 2008. július 23., 15:47 (CEST)

text: Kedves Suker, köszi a választ. Semmiféle személyes üzenetet ne végy le ebből a vitából. Mi valamennyien azt akrjuk, hogy jó legyen a cikk.

text: Viszont a kivágott mondat nem lexikonba, hanem esszébe vagy sajtóba való. Azért írunk külön szócikkeket az előadókról, hogy mindegyikről a maga helyén beszéljünk.

text: Az összehasonlításra pl. egy korszak popzenéjéről szóló átfogó cikkben lehetne szót ejteni.

text: Még valami: érdemes megnézni a cikkeinket - azok nem arról beszélnek, hogy X nem olyan, mint Y, Z, B és A.

text: A Wikipédiának nincs külön "főszerkesztője". Ezt a koordinációs tevékenysaéget a felhasználók egymás közötti kommunikációval végzik.

text: A személyeskedéstől mentes, tárgyszerű viták pedig hozzájárulnal egy- egy cikk fejlesztéséhez. (A legritkább eset az, amikor a kezdő verzió később nem váltoizik.)

text: Jó munkát, sok örömöt kívánok neked a Wikiben.--Lexi vita 2008. július 24., 11:11 (CEST)
 O.K. Most már értem, semmi gond, csak furcsa ez az egész.
Igazából nem voltam tisztában a wiki lexikon jellegével, de már értem, miről van szó.
 Az a baj, hogy még egy nyomorult fényképet sem enged feltölteni, mindenről megnevezett forrás,
 "jogtiszta", blablabla... kell, stb.
 Mint említettem, nehezen megy, időm sincs annyi, amennyi kellene a rendszer tanulmányozásához.
Pedig máshogyan nem fog menni ez sem, mint sok-sok próbálkozás után.
Igazából csak úgy "tévedtem" ide párszor, mint bárki más, pl. a gimis lányom szokott a wikiről leszedni olyan meghatározásokat, stb. ami a suliban kell.Azt mondta: - Apa , csak felugrok a wikipédiára, ott bármit megtalálok!
Én is "felugrottam" párszor, de múltkor, mikor pont Ricky Nelsonról szerettem volna még valami pluszt, szinte mellbevágott, hogy róla még én is többet tudok, mint ami itt szerepel. Pontosabban csak a halála ideje volt utalásként egy másik szócikkben.
Ekkor elragadott a hév, s gyorsan beírtam mindent(amit tudtam) a pontos dátumokat, stb. pedig hozzákerestem. Valóban nem kimondottan csak a saját szavaim szerepelnek a szövegben, de nem is teljesen koppintás. Végülis a pontos születési helyet a fényképpel együtt "Pakos" tette fel, meg is örültem neki, mert nekem nem engedett fényképet felrakni a rendszer.Tehát nem is akartam én itt tudatosan Szerkesztő lenni, csak gondoltam, egyszerűbb a buli, ha beregisztrálom magam. 
Amúgy sokmindent előkerestem még Ricky Nelsonról, ám az a baj - most már látom - nem idevaló. Olvasmányaimra, saját magam által látott, hallot dolgokra, filmekre, dokumentumfilmekre, klippekre emlékezem leginkább, s ilyenkor nem kis meló pl. egy könyvben visszakeresni, miről is van szó pontosan. Rengeteg mindenkiről, főként rockzenészekről, azokról is inkább a "hőskorból" vannak infóim, mindig érdekelt a téma, és érdekel ma is. Pl.: Bill Haley, Chuck Berry, Elvis Presley, Jimi Hendrix, Janis Joplin, Jim Morrison, Bob Dylan, ill. a Who, Animals, Beatles, Rolling Stones, és még rengeteg külföldi és magyar "sztár", közöttük pl. a méltatlanul elfeledett, és csak "rocker" körökben felelevenített Radics Béla is megérne talán egy misét. Kellene csinálnom egy blog-ot ezekkel kapcsolatban, esetleg valami fórumot...nem tudom. Idő kellene rengeteg.Próbálgatok csinálgatni, sőt egy ismerős zenekarnak csináltam is egy profilt a HotDog-on, ám mire még jobb lett volna az oldaluk - feloszlottak. Így most megszűnőben az oldaluk. Az én időmhöz, főként a szövegszerkesztőben meg az internet világában való jártasságomhoz elég volna egy ingyenes weblaplehetőség is, igaz, ezek eléggé silány lehetőségeket adnak,(pár oldalt) lassú és "macerás" a szerkesztés, még ha nem is olyan kimunkált, mint itt a wikin. 
Huh! Jó sokat írtam, biztosan unod már, de ez van. Ettől függetlenül biztosan fogok még próbálkozni a wikin, legföljebb a "homokozóban" teszem, ahogy ajánlják is.Valahol el kell kezdeni...
No, elég már tényleg; üdvözlettel: SukerSuker vita 2008. július 25., 23:12 (CEST)
Részemről lexikon ide, lexikon oda, nem látok problémát annak a kihangsúlyozásában (sőt, fontosnak tartom), hogy valamely előadó a szokástól eltérően tiszta és rendezett életet élt és nem narkótúladagolásban halt meg. Egy emberről szóló szócikk, bármilyen furcsa is, egy emberről szól, fontos, hogy főbb  jellemvonásai is le legyenek írva, mert anélkül nem teljes a kép. Sőt, az sem baj, ha egy életrajz nem hótt unalmas és papírízű (még ha lexikon vagy akármi is). Azzal egyetértek, hogy a rajongói stílus és utcasarki nyelvezet nem való egy szócikkbe, de ez nem az az eset. --Livvyfan vita 2011. augusztus 14., 12:12 (CEST)

message: Házastársa Sharon Kristin Harmon. Javaslom helyesbíteni. (De hol?)  MZ/X vita 2016. november 26., 18:40 (CET)
thread_title:  Asszonynév